དེ་ལྟར་ཐ་སྙད་དེའི་འཇུག་ཡུལ་དང་དེས་དོན་ཇི་ཞིག་སྟོན་ཞེ་ན།ཐིས་ནི་གཙོ་བོར་དྲག་པོ་གསང་སྒྲུབ་མཐུ་ཡི་མན་ངག་གི་རྒྱུད་དང་སྒྲུབ་པ་ལ་གོ་བར་འདུག་སྟེ།གཏེར་གྱི་ཁ་བྱང་ལས།ཡང་བསློགས་པས་ཟངས་ཀྱི་སྒྲོམ་བུ་ཞིག་བྱུང༌།དེ་ཁ་ཕྱེས་ནས་བལྟས་པས་ཞང་ཞུང་ཐིས་ཀྱི་བོན་སྐོར་བྱུང༌།གཟིགས་པས་ཐིས་ལ་གསུམ་སྟེ།ཐིས་དཀར་གསོ་བའི་རྒྱུད།ཐིས་དམར་བཟློགས་རྒྱུད།ཐིས་ནག་བསད་པའི་རྒྱུད་དང་གསུམ་མོ།།ཐིས་དཀར་ལ་བཞི་སྟེ།ཐིས་སྨད་བཅོ་བརྒྱད་དོ།།ལྷ་གསལ་འདེབས་ཀྱི་སྒོམ་ཁོགཐིས་སྤུར་ནག་པོ་གསང་བ་ཐུགས་ཀྱི་བེའུ་ཆུང་དང་བཞིའོ།།ཐིས་དམར་ལ་གསུམ་སྟེ།བཟློག་པའི་རྒྱུད་དང་དབབ་བཅད་གཉིས་སོ།།ཐིས་ནག་གཉིས་གསང་བའི་རྒྱུད་དང༌།དབལ་ཕུར་ནག་པོ་གཉིས།དེ་ལྟར་དགུ་བྱུང་ངོ༌།།གོང་གི་ཐིས་ལ་ཐིས་དམར་འདི་འཕེལ་ན་བསྟན་པ་ལ་གནོད་པར་འདུག་སྙམ་ནས་བཞག་གོ།ཐིས་དཀར་ཐིས་ནག་གཉིས་བྲིས་ནས་ཞུ་དག་བྱས།ཕྱི་མོ་སྐྱར་གཟིགས་རྟོགས་བྱས་ནས་ཐིས་དམར་ནས་ཁ་སྐོང་བྱ་བ་འདུག་པས་ཐིས་དམར་ཡང་བྲིས།ཞེས་དང་།